Sag C-271/11

Techniko Epimelitirio Elladas (TEE) m.fl.

mod

Ypourgos Esoterikon, Dimosias Dioikisis kai Apokentrosis m.fl.

(anmodning om præjudiciel afgørelse indgivet af Symvoulio tis Epikrateias)

»Luftfart — forordning nr. 2042/2003 — tekniske krav og administrative procedurer inden for civil luftfart — vedvarende luftdygtighed af luftfartøjer — godkendelse af personale, der deltager i inspektionsopgaver — krævede kvalifikationer«

Sammendrag – Domstolens dom (Første Afdeling) af 8. november 2012

Transport – luftfart – forordning nr. 2042/2003 – vedvarende luftdygtighed af luftfartøjer og luftfartøjsmateriel, -dele og -apparatur – godkendelse af organisationer og personale, der deltager i disse opgaver – medlemsstaternes forpligtelse til automatisk og uden en udvælgelsesprocedure at udstede et certifikat for de personer, som udfører disse opgaver ved forordningens ikrafttræden – foreligger ikke

Transport – luftfart – forordning nr. 2042/2003 – vedvarende luftdygtighed af luftfartøjer og luftfartøjsmateriel, -dele og -apparatur – godkendelse af organisationer og personale, der deltager i disse opgaver – krævede kvalifikationer – forpligtelse til at have opnået en stilling, der omfatter relevante ansvarsområder – rækkevidde

Transport – luftfart – forordning nr. 2042/2003 – vedvarende luftdygtighed af luftfartøjer og luftfartøjsmateriel, -dele og -apparatur – godkendelse af organisationer og personale, der deltager i disse opgaver – krævede kvalifikationer – forpligtelse til i forvejen at have fulgt al den undervisning og uddannelse, der kræves, og at have været genstand for en evaluering

Transport – luftfart – forordning nr. 2042/2003 – vedvarende luftdygtighed af luftfartøjer og luftfartøjsmateriel, -dele og -apparatur – godkendelse af organisationer og personale, der deltager i disse opgaver – krævede kvalifikationer – fem års erfaring inden for sikring af vedvarende luftdygtighed – betingelser for at opnå erfaring – medlemsstaternes fastsættelse – lovlig

Transport – luftfart – forordning nr. 2042/2003 – vedvarende luftdygtighed af luftfartøjer og luftfartøjsmateriel, -dele og -apparatur – godkendelse af organisationer og personale, der deltager i disse opgaver – krævede kvalifikationer – fem års erfaring inden for sikring af vedvarende luftdygtighed – erfaring inden for alle de områder, der vedrører den nævnte sikring

Transport – luftfart – forordning nr. 2042/2003 – vedvarende luftdygtighed af luftfartøjer og luftfartøjsmateriel, -dele og -apparatur – godkendelse af organisationer og personale, der deltager i disse opgaver – foranstaltninger truffet af en medlemsstat for at opdele inspektionsarbejdet med henblik på luftfartøjers luftdygtighed i den kompetente myndighed mellem flere specialiserede kategorier af inspektører – lovlig

Jf. afgørelsens tekst. (jf. præmis 29 og 30)

Jf. afgørelsens tekst. (jf. præmis 34)

Artikel 2 og bestemmelsen i M.B.902 i bilag I til forordning nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver, skal fortolkes således, at medlemsstaterne har mulighed for i forbindelse med fastsættelsen af supplerende foranstaltninger til gennemførelse af denne forordning at opdele inspektionsarbejdet i den kompetente myndighed med henblik på luftfartøjers luftdygtighed mellem flere specialiserede kategorier af inspektører. (jf. præmis 48 og domskonkl. 1)

Bestemmelsen i Μ.Β.902, litra b), nr. 1), i bilag I til forordning nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver, skal fortolkes således, at enhver person med ansvaret for inspektionsarbejdet – vedrørende et hvilket som helst aspekt – med henblik på luftfartøjers luftdygtighed skal have fem års erfaring inden for samtlige de aspekter, der vedrører sikring af luftfartøjets vedvarende luftdygtighed, og alene disse aspekter. (jf. præmis 53 og domskonkl. 2)

Bestemmelsen i Μ.Β.902, litra b), nr. 1), i bilag I til forordning nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver, skal fortolkes således, at medlemsstaterne kan fastlægge de betingelser, hvorunder de mindst fem års erfaring inden for vedvarende luftdygtighed, som luftdygtighedseftersynspersonalet skal være i besiddelse af, er opnået. Medlemsstaterne kan navnlig vælge at tage hensyn til erfaring, som er opnået ved et arbejde på et værksted med vedligeholdelse af luftfartøjer, anerkende den erfaring, som er opnået i forbindelse med en praktikperiode i et fagligt miljø under flyveuddannelsen, eller den erfaring, som er forbundet med den tidligere udøvelse af inspektion af luftfartøjers luftdygtighed. (jf. præmis 60 og domskonkl. 3)

Bestemmelsen i Μ.Β.902, litra b), i bilag I til forordning nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver, skal fortolkes således, at den ikke sondrer mellem indehaverne af luftfartøjsvedligeholdelsescertifikat som omhandlet i bilag III til den nævnte forordning, med overskriften »del-66«, og personer med en flyveuddannelse fra en højere læreanstalt. (jf. præmis 67 og domskonkl. 4)

Bestemmelsen i Μ.Β.902, litra b), i bilag I til forordning nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver, skal fortolkes således, at alene personer, som i forvejen har fulgt al den undervisning og uddannelse, der kræves i henhold til denne bestemmelse, og som har været genstand for en evaluering af deres viden og færdigheder efter disse uddannelsesprogrammers afslutning, kan arbejde som luftdygtighedsinspektør. (jf. præmis 73 og domskonkl. 5)

Bestemmelsen i Μ.Β.902, litra b), nr. 4), i bilag I til forordning nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver, skal fortolkes således, at alene personer, som i forvejen har opnået en stilling, der omfatter relevante ansvarsområder, der bekræfter både evnen til at udføre den tekniske kontrol, der kræves, og evnen til at vurdere, om resultaterne af denne kontrol tillader udstedelse af dokumenter, der bekræfter det inspicerede luftfartøjs luftdygtighed, kan arbejde som luftdygtighedsinspektør. Der skal således ikke kun ses på de relevante ansvarsområder, som luftdygtighedseftersynspersonalets stilling skal omfatte, ud fra et hierarkisk synspunkt, idet de også bør vurderes i betragtning af de opgaver, der skal udføres, som indebærer fuld kontrol over alle de processer, som sikrer, at luftfartøjet på ethvert tidspunkt i sin funktionstid overholder de gældende luftdygtighedskrav og er i driftssikker stand. (jf. præmis 77 og 78 samt domskonkl. 6)